Chas Everitt Jukskei Toernooi op L’Agulhas
CHAS EVERITT (International Property Group) JUKSKEI TOERNOOI OP L’AGULHAS
Strepies van Wyk, Prinsipaal van Chas Everitt (ons borg vir die dag) het met reg opgemerk dat die toernooi op 24 Augustus darem ‘n jolige affêre was. En dit was ook so. Ons besoekers van Pearly Beach wil net weet wanneer hulle weer op Agulhas kan kom deelneem.
Hieronder volg die wenners van die ope dag:
Eerste prys: Bennie van Graan van Agulhas Jukskei
2de prys: Adolf Kuschke van Agulhas Jukskei
3de prys: Dirk van Pearly Beach Jukskei
Ons opregte dank aan Strepies en haar span wat ons elke jaar ondersteun. Dit is wonderlik om te weet dat daar nog mense is wat omgee vir mekaar en help om ons dorp op te bou. Strepies se boodskap aan ons almal: “Leer elke dag iets nuut en maak daagliks ‘n verskil in jou omgewing”
Een van ons Agulhas spelers, Hanneke van Papendorp, het ook ‘n hele Springbok geskenk om uit geloot te word. Dit was ‘n welkome toevoeging tot die klub se fondse. Hier trek Hanneke die wenners, Nelia en Derick Labuschagne se inskrywing.
Ons herinner almal solank aan die Desember vakansietoernooie. Boek solank hierdie datums want dit gaan soos die vorige paar jaar, ongelooflike pret wees. En onthou, al het jy nog nooit Jukskei gespeel nie, die dae is nou juis om jou vinnig touwys te maak.
Power Steering Solutions Ope toernooi: 19 Desember 2019
KAM Ope toernooi: 27 Desember 2019